School of Rock
The School of Rock () je američka muzička komedija u režiji Ričarda Linkletera, snimljena po scenariju Majka Vajta. Glavnu ulogu tumači Džek Blek, kome je ovaj film doneo MTV filmsku nagradu, kao i nominaciju za nagradu Zlatni globus u kategoriji Najbolji glumac u igranom filmu (mjuzikl ili komedija). Film je ostvario dobru zaradu na bioskopskim blagajnama i naišao je na pozitivan prijem kod kritičara.

Radnja 
Djui Fin (Blek) je rok muzičar kome stvari u životu ne idu baš najbolje. Pošto je izbačen iz benda, nalazi se u lošoj finansijskoj situaciji i kasni sa plaćanjem kirije za stan u kome živi sa svojim dugogodišnjim prijateljom Nedom Šniblijem (Vajt), koji radi kao učitelj. Kada Ned dobije poziv za posao u jednoj elitnoj osnovnoj školi, Djui se pretvara da je on i odlučuje da prihvati ponudu kako bi rešio svoje finansijske probleme.

Uprkos nezainteresovanosti da decu nauči bilo čemu, Djui ubrzo saznaje za njihov muzički talenat i pokušava da od njih napravi rok bend sa ciljem da pobedi na predstojećem takmičenju "Borba bendova" kako bi se osvetio svojoj bivšoj grupi i osvojio nagradu u vrednosti od 20.000 dolara.

Uloge 

 Džek Blek kao Djui Fin (pevač, gitarista) 
 Džoun Kjuzak kao direktorka Rozali "Roz" Malins
 Majk Vajt kao Ned Šnibli
 Sara Silverman kao Peti de Marko
 Miranda Kozgrov kao Samer Hatavej "Tinkerbell" (menadžer benda) 
 Džoi Gejdos Mlađi kao Zek Munihem "Zack-Attack" (gitara)
 Kevin Klark kao Fredi Džouns "Spazzy McGee" (bubnjevi)
 Rebeka Braun kao Kejti "Posh Spice" (bas)
 Robert Caj kao Lorens "Mr. Cool" (klavijatura)
 Mariem Hasan kao Tomika "Songbird", "Turkey Sub" (prateći vokal, glavni horista)
 Ketlin Hejl kao Marta "Blondie" (hor)
 Ališa Alen kao Ališa "Brace Face" (hor)
 Brajan Falduto kao Bili "Fancy Pants" (stilista)
 Zakari Infanti kao Gordon "Roadrunner" (asistent, osvetljenje)
 Džejms Houzi kao Marko "Carrot Top" (asistent, specijalni efekti)
 Andželo Masagli kao Frenki "Tough Guy" (obezbeđenje)
 Kol Hokins kao Lenard "Short Stop" (obezbeđenje)
 Džordan-Kler Grin kao Mišel (grupi)
 Veronika Aflerbah kao Elejni (grupi)
 Adam Paskal kao Teo
 Lukas Babin kao Spajder 
 Lukas Papaelias kao Nil
 Šon Rodni kao Šon

Izvori

Spoljašnje veze 
 
 
 
 
 

Američki filmovi
Filmske komedije
Authority control 2